Herriaren Ikasketa Jauregi Handia

Herriaren Ikasketa Jauregi Handia () Ipar Koreako liburutegi nagusia da, Piongiang hiriburuan kokatua. Eraikina Kim Il-sung plazan dago, Taedong ibaiaren ertzean.

Eraikina 1982ko apirilean eraiki zen korear arkitektura tradizionalaren estiloan Kim Il-sung buruzagiaren 70. urtebetetzea ospatzeko. Eraikitze-lanek 21 hilabete iraun zuten.

Eraikinak 100.000 m²ko azalera du solairu guztien artean eta 600 gela. Halaber, 30 milioi bat liburutarako tokia du. Jutxe ikasketen zentro nazionala da.

 Kanpo estekak 
  Herriaren Ikasketa Jauregi Handiaren webgune ofiziala

Kategoria:Ipar Koreako liburutegiak
Kategoria:Piongiangeko eraikinak
Kategoria:1982an amaitutako eraikinak